**OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

**UZ GODIŠNJI IZVJEŠTAJ O IZVRŠENJU PRORAČUNA**

**ZA RAZDOBLJE 01. 01. – 31. 12. 2021.**

Sukladno odredbama članka 108. – 112. Zakona o proračunu (NN br. 87/08, 136/12 i 15/15) te Pravilnika o polugodišnjem i godišnjem izvještaju o izvršenju proračuna (NN br. 24/13, 102/17, 01/20 i 147/20) daje se godišnji izvještaj o izvršenju Proračuna Općine Martijanec za 2021. godinu koji sadrži:

1. opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,
2. posebni dio proračuna po organizacijskoj i programskoj klasifikaciji na razini odjeljka ekonomske klasifikacije,
3. izvještaj o zaduživanju na domaćem i stranom tržištu novca i kapitala,
4. izvještaj o korištenju proračunske zalihe,
5. izvještaj o danim jamstvima i izdacima po danim jamstvima,
6. obrazloženje ostvarenja prihoda i primitaka, rashoda i izdataka.

Proračun Općine Martijanec za 2021. godinu donesen je na 27. sjednici Općinskog vijeća Općine Martijanec održanoj dana 27. studenog 2020. godine (SVVŽ br. 81/20). Općinsko vijeće je tijekom proračunske godine usvojilo tri Izmjene i dopune Proračuna i to na 29. sjednici Općinskog vijeća Općine Martijanec održanoj od 27. – 29. siječnja 2021. godine (SVVŽ br. 5/21), na 01. sjednici Općinskog vijeća Općine Martijanec održanoj dana 29. srpnja 2021. godine (SVVŽ br. 63/21) i na 03. sjednici Općinskog vijeća Općine Martijanec održanoj dana 04. listopada 2021 (SVVŽ br.81/21). Temeljem članka 46. Zakona o proračunu (NN br. 87/08, 136/12 i 15/15) i članka 8. Odluke o izvršavanju Proračuna Općine Martijanec za 2021. godinu (SVVŽ br. 81/20 i 25/21) načelnik je donio Zaključke o preraspodjeli sredstava kojim su izvršene preraspodjele na pojedinim stavkama Proračuna.

**1. OPĆI DIO PRORAČUNA**

**Račun prihoda i rashoda**

U izvještajnom razdoblju prihodi poslovanja realizirani su u visini od 11.110.847,28 kn dok su rashodi poslovanja realizirani u iznosu od 6.510.360,50 kn. Prihodi od prodaje nefinancijske imovine ostvareni su u iznosu od 69.092,97 kn, a rashodi za nabavu nefinancijske imovine u iznosu od 5.818.135,11 kn. Primici od financijske imovine i zaduživanja iznose 2.907.497,44 kn. Uz preneseni višak iz prethodne proračunske godine od 2.374.532,37 kn te ostvareni višak tekuće godine u iznosu od 1.758.942,08 kn ukupno raspoloživi višak u 2021. godini iznosi 4.133.474,45 kn, a obuhvaća viška prihoda Općine Martijanec u iznosu od 4.137.662,87 kn i manjak prihoda proračunskog korisnika Dječji vrtića Vlakić Martijanec u iznosu od 4.188,42 kn.

Na dan 31.12.2021.g. vrijednost imovine Općine iznosi 49.447.957,63 kn. Od ukupne vrijednosti imovine 38.178.532,82 kn odnosi se na vrijednost nefinancijske imovine, a 11.269.424,81 kn na vrijednost financijske imovine.

U odnosu na stanje na dan 31.12.2020.g. nefinancijska imovina Općine je povećana za 5.064.483,67 kn. Povećanje se u bitnom odnosi na ulaganja na tuđoj imovini radi prava korištenja (rekonstrukcija i dogradnja zgrade Osnovne škole Martijanec) i u društvenu i komunalnu infrastrukturu, uz smanjenje za realiziranu prodaju zemljišta.

U odnosu na proteklu godinu financijska imovina Općine povećana je za 2.930.461,09 kn. Povećanje financijske imovine posljedica većeg iznosa novčanih sredstava na računu Općine na dan 31.12.2021. i to zbog uplata kapitalnih pomoći za izgradnju dječjeg vrtića od strane MRRFEU i APPRRR-a.

Stanje obveza na kraju izvještajnog razdoblja iznosi 5.682.271,33 kn od čega stanje dospjelih obveza na kraju izvještajnog razdoblja iznosi 108.268,23 kn, a sastoje se od slijedećih obveza:

* Hrvatske vode - obveze za NUV u iznosu od 18.183,23 kn
* Metra d.o.o. za geodetske izmjere u iznosu od 74.375,00 kn
* Akteracija d.o.o. za projektiranje u iznosu od 9.000,00 kn
* Nord-ing d.o.o u iznosu od 6.710,00 kn

Stanje nedospjelih obveza na kraju izvještajnog razdoblja iznosi 5.574.003,10 kn.

Glavninu tih obveza čini:

* obveza po izdanom rješenju Hrast-Export-Puklavec za izračunatu naknadu za zadržavanje nezakonito izgrađenih zgrada u iznosu od 629.178,24 kn,
* Colas Hrvatska d.d. u iznosu od 972.994,29 – obveza po računima za okončana situaciju za izgradnju spojne ceste Ul. Sv. Martina, Školske ulice i Cvjetne ulice u Martijancu u iznosu od 238.933,04; za asfaltiranje Vinogradskih odvojaka u iznosu od 478.463,15 kn i za asfaltiranje okretišta autobusa u Vrbanovcu u iznosu od 255.598,10 kn,
* Mipcro d.o.o. - obveza po računu za okončanu situaciju za rekonstrukciju sanitarnog čvora i kuhinje dom Križovljan u iznosu od 493.446,95 kn,
* obveza za dugoročni kredit podignut kod Hrvatske poštanske banke d.d. za rekonstrukciju i dogradnju zgrade Osnovne škole u iznosu od 2.375.000,00 kn
* obveze za beskamatni zajam koji nam je odobren zbog nedostajućih sredstava za povrat poreza na dohodak i prireza na dohodak po godišnjoj prijavi za 2020. godinu u iznosu od 532.497,44 kn.

Naime, porez i prirez na dohodak naplaćuje se na zajedničke račune koji su otvoreni za svaku pojedinu općinu i grad. S tih računa Fina, sukladno Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba, raspoređuje na redovne račune općina i gradova, provodi preknjiženja i povrate pogrešnih uplata i povrate po godišnjim obračunima poreza na dohodak na temelju naloga Porezne uprave. Obzirom da je povrat poreza za 2020. godinu bio veliki zbog povrata koje su ostvarili mlađi od 30 godina, općina na navedenom računu nije imala dovoljna sredstva pa su nedostajuća sredstva namirena iz državnog proračuna. Navedeni iznos je u izvještajnom razdoblju prikazan kao obveza za zajmove iz državnog proračuna i kao primitak od kratkoročnog zajma iz državnog proračuna. Navedeni zajam će Općina Martijanec otplatiti kroz 4 rate u 2022. godini.

Stanje nenaplaćenih potraživanja za prihode Općine Martijanec iznosi 1.293.133,08 kn, od čega se 15.905,37 kn odnosi na nedospjela potraživanja (šumski doprinos 9.416,95 kn, naknada za korištenje prostora hidroelektrana 6.488,42 kn) dok je 1.277.227,67 kn dospjelih potraživanja sa ispravkom vrijednosti potraživanja u iznosu od 299.687,36 kn

Stanje potencijalnih obveza po osnovi sudskih postupaka iznosi 29.092,03 kn i odnosi se na tužbu Privredne banke Zagreb d.d. radi odgovornosti nasljednika za dugove ostavitelja Ivan Kanešić koji je preminuo te je po ostavinskom postupku br. 19 O-2045/14 utvrđena ostavinska imovina koje su se nasljednici odrekli pa je imovina prešla u vlasništvo Općine. Općina Martijanec traži da tužitelj preinači tužbeni zahtjev na način da na istoj činjeničnoj osnovi traži predaju u vlasništvo i posjed također naslijeđenu nekretninu čime će se smatrati u cijelosti podmireno sporno dugovanje. Navedeni spor evidentiran je u Popis sudskih sporova u tijeku koji je dio Obveznih Bilješke uz Bilancu za razdoblje od 1. siječnja do 31. prosinca 2020. godine.

Prihodi Proračuna realizirani su u iznosu od 11.179.940,25 kn što je za 4,47 % manje u odnosu na ostvarenje prethodne proračunske godine. U nastavku se daje struktura ostvarenih prihoda po skupinama tijekom 2020. i 2021. godine sa indeksima ostvarenja:

|  |  |  |  |  |  |  |
| --- | --- | --- | --- | --- | --- | --- |
| **Skupina konta** | **Naziv konta** | **Izvršenje 2020.** | **Tekući plan 2021.** | **Izvršenje 2021.** | **%** | **%** |
| **5/3** | **5/4** |
| 1 | 2 | 3 | 4 | 5 | 6 | 7 |
| 61 | Prihodi od poreza | 5.546.488,88 | 1.975.760,00 | 2.919.895,84 | 52,64 | 147,79 |
| 63 | Pomoći iz inozemstva i od subjekata unutar općeg proračuna | 2.447.794,94 | 9.467.750,00 | 6.439.938,76 | 263,09 | 68,02 |
| 64 | Prihodi od imovine | 404.087,41 | 414.050,00 | 448.998,42 | 111,11 | 108,44 |
| 65 | Prihodi po posebnim propisima | 732.256,54 | 1.227.950,00 | 1.161.505,60 | 158,62 | 94,59 |
| 66 | Prihodi od prodaje proizvoda i robe te pruženih usluga i prihodi od donacija | 94.110,94 | 162.340,00 | 67.512,49 | 71,74 | 41,59 |
| 68 | Kazne, upravne mjere i ostali prihodi | 4.698,94 | 8.500,00 | 72.996,17 | 1.553,46 | 858,78 |
| 71 | Prihodi od prodaje neproizvedene dugotrajne imovine | 57.414,63 | 85.000,00 | 60.816,15 | 105,92 | 71,55 |
| 72 | Prihodi od prodaje proizvedene dugotrajne imovine | 23.383,67 | 156.500,00 | 8.276,82 | 35,40 | 5,29 |
| **Ukupni prihodi** | **11.702.688,01** | **13.497.850,00** | **11.179.940,25** | **95,53** | **82,83** |

Prihodi od poreza ostvareni su u iznosu 2.919.895,84 kn što u odnosu na ostvarenje prethodne godine, predstavlja smanjenje od 47,36%, a u odnosu na plan povećanje od 47,79%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Prihodi od poreza i prireza na dohodak u izvještajnom razdoblju su ostvareni u iznosu od 2.747.077,93 kn i bilježe pad u odnosu na prethodnu godinu za 48,89%. Razlog manjeg ostvarenja u odnosu na prethodnu godinu je zato što više nema sredstva fiskalnog izravnanja koji su se knjižili na konto 6111 – Porez i prirez na dohodak od nesamostalnog rada, nego Općina dobiva kompenzacijsku mjeru koja se knjiži na konto 6331 – Tekuće pomoći proračunu iz drugih proračuna i izvanproračunskim korisnicima.

Porezi na imovinu u izvještajnom razdoblju su ostvareni u iznosu od 156.533,08 kn i veći su za 11,41 % od ostvarenja prethodne godine, a odnose se na prihode od poreza na promet nekretnina i na porez na korištenje javne površine.

Porezi na robu i usluge, kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 16.284,83 kn. Prihodi od poreza na potrošnju u izvještajnom razdoblju ostvareni su u iznosu od 16.124,83 kn, a smanjeni su zbog ograničavanja rada ugostiteljskih objekata i samim time smanjenja prometa prodaje alkoholnih i bezalkoholnih pića. Porez na tvrtku ili naziv ostvaren je u iznosu od 160,00 kn i u odnosu na prethodnu godinu povećan je za 8,66 %.

Pomoći od inozemstva i od subjekata unutar općeg proračuna ostvarene su u iznosu od 6.439.938,76 kn i predstavljaju povećanje od 163,09 % u odnosu na prethodnu godinu. Ova skupina prihoda uključuje: pomoći proračunu iz drugih proračuna, pomoći proračunskim korisnicima iz proračuna koji im nije nadležan i pomoći temeljem prijenosa EU sredstava.

Tekuće pomoći proračunu iz drugih proračuna ostvarene su u iznosu od 3.011.021,58 kn i veće su za 628,86 % u odnosu na ostvarenje u prethodnoj godini, a obuhvaćaju tekuće pomoći iz državnog proračuna u iznosu od 2.908.968,68 kn i tekuće pomoći iz županijskog proračuna u iznosu od 102.052,90 kn. Kod tekućih pomoći iz državnog proračuna je vidljivo najveće povećanje i to upravo zbog prethodno navedenog razloga ukidanja sredstva fiskalnog izravnanja i isplate Općini kompenzacijske mjere.

Tekuće pomoći iz državnog proračuna koje su isplaćene u 2021. godini su:

* kompenzacijska mjera u iznosu od 2.638.067,89 kn,
* isplata financijskih sredstava usmjerenih na potporu za održavanje i razvoj predškolskoj djelatnosti u 2021. godini u iznosu od 220.000,00 kn,
* elementarne nepogode za 2021. godinu u iznosu od 50.900,79 kn.

Kapitalne pomoći proračunu iz drugih proračuna ostvarene su u iznosu 1.837.681 kn, a odnose se na:

* pomoć Ministarstva regionalnog razvoja i fondova EU za izgradnju dječjeg vrtića u iznosu od 1.166.440,81 kn,
* pomoć Ministarstva prostornog uređenja, graditeljstva i državne imovine za izgradnju spojne ceste Ulice sv. Martina, Školske ulice i Cvjetne ulice u iznosu od 171.240,00 kn
* pomoć Središnjeg državnog ureda za demografiju i mlade za izgradnju dječjeg igrališta kod dječjeg vrtića Vlakić Martijanec u iznosu od 500.000,00 kn.

Tekuće pomoći proračunskim korisnicima iz proračuna koji im nije nadležan ostvarene su u iznosu od 32.840,00 kn, odnosno 1.392,73% više u odnosu na prethodnu godinu (sredstava ministarstva financija za obvezni program predškolskog odgoja i za djecu sa teškoćama u integraciji, sufinanciranje dječjeg vrtića od strane Općine Mali Bukovec i Ivanec).

Kapitalne pomoći temeljem prijenosa EU sredstava iznose 1.558.396,37 kn, a primljene su od APPRRR-a za izgradnju dječjeg vrtića Vlakić Martijanec i u odnosu na prethodnu godinu povećane su za 8,79%.

Prihodi od imovine ostvareni su u iznosu od 448.998,42 kn ili 11,1 % više u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine.

Prihodi od financijske imovine ostvareni su u iznosu od 36,95 kn i manji su za 61,69 % u odnosu na ostvarenje u prethodnoj godini.

Prihodi od nefinancijske imovine ostvareni su u iznosu od 448.961,47 kn i veći su za 11,13% u odnosu na ostvarenje u prethodnoj godini. Povećanje je vidljivo u povećanju svih vrsta prihoda skupine, osim kod prihoda od zakupa i iznajmljivanja imovine gdje je došlo do pada prihoda od 5,5 %. Kod naknade za koncesiju vidljiv je porast u odnosu na prethodnu godinu od 611,5 % ili 22.019 kn. Do povećanja je došlo zbog koncesije koju nam je INA d.d. uplatila za istraživanje prostora SZH-01 za 2022. godinu.

Prihodi od upravnih i administrativnih pristojbi po posebnim propisima i naknade u izvještajnom razdoblju su ostvareni u iznosu 1.161.505,60 kn ili za 58,62 % više u odnosu na ostvarenje u prethodnoj godini. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada.

Upravne i administrativne pristojbe u izvještajnom razdoblju su ostvarene u iznosu od 134.826,53 kn i bilježe smanjenje za 13,48 % zbog manje uplate za grobna mjesta i manjeg broja radova na grobnim mjestima.

Prihodi po posebnim propisima ostvareni su u iznosu od 579.292,90 kn i bilježe povećanje od 232,49%. Smanjeni su prihodi vodnog gospodarstva za 72,06 %, dok su doprinosi za šume i ostali nespomenuti prihodi povećani. Doprinose za šume obračunavaju Hrvatske šume te nemaju ujednačenu dinamiku ostvarenja, a ostali nespomenuti prihodi povećani su zbog uplata roditelja za redovni boravak djece u vrtiću za cijelu godinu, a prethodne godine je to bilo samo za 4 mjeseca jer je vrtić počeo sa radom u 9. mjesecu.

Prihodi s osnova komunalnog doprinosa i naknade u izvještajnom razdoblju ostvareni su u iznosu od 447.386,17 kn i bilježe porast od 11,23 % u odnosu na 2020. godinu. Visina komunalnog doprinosa se nije mijenjala već je stiglo više zahtjeva i u većim iznosima nego prošle godine.

Prihodi od komunalne naknade u izvještajnom razdoblju ostvareni su u iznosu od 425.99,61 kn i povećanje od 7,58 % u odnosu na 2020. godinu. Općina kontinuirano provodi mjere na pronalaženju novih obveznika plaćanja komunalne naknade koji do sada nisu bili evidentirani u sustavu Općine. Za dospjela, a neplaćena potraživanja po osnovi komunalne naknade i komunalnog doprinosa, kontinuirano se poduzimaju mjere naplate, ali i mjere kojima se obveznicima u teškoćama olakšava otplata duga u obrocima.

Prihodi od prodaje proizvoda i roba te pruženih usluga i prihodi od donacija te povrati po protestiranim jamstvima ostvareni su u iznosu od 67.512,49 kn i u odnosu na prošlu godinu manji su za 28,26 %. Navedeni prihodi obuhvaćaju prihode od pruženih usluga i prihode od donacija od pravnih i fizičkih osoba izvan općeg proračuna. Najveće smanjenje prihoda vidljivo je kod tekućih donacija koje su bile u manjem iznosu u odnosu na prošlu godinu.

Kazne, upravne mjere i ostali prihodi u izvještajnom razdoblju ostvareni su u ukupnom iznosu od 72.996,17 kn i veći su za 1.443,46 % u odnosu na ostvarenje u prethodnoj godini, a do tako velikog povećanja je došlo zbog uplate koja nam je sjela temeljem rješenja o nasljeđivanju za Branka Kežman i zbog prodaje panela.

Prihodi od prodaje nefinancijske imovine ostvareni su u iznosu 69.092,97 kn što u odnosu na prethodnu godinu, čini smanjenje od 14,49%. Ova skupina uključuje ostvarene prihode od otplate stanova te na prihode od prodanog zemljišta po raspisanom natječaju.

Rashodi Proračuna realizirani su tijekom 2020. i 2021. godine kako slijedi:

|  |  |  |  |  |  |  |
| --- | --- | --- | --- | --- | --- | --- |
| **Skupina konta** | **Naziv konta** | **Izvršenje 2019.** | **Tekući plan 2021.** | **Izvršenje 2021.** | **% 5/3** | **% 5/4** |
| 1 | 2 | 3 | 4 | 5 | 6 | 7 |
| 31 | Rashodi za zaposlene | 1.156.160,60 | 2.509.811,42 | 2.447.992,50 | 211,73 | 97,54 |
| 32 | Materijalni rashodi | 2.112.007,90 | 3.506.252,55 | 2.548.292,91 | 120,66 | 72,68 |
| 34 | Financijski rashodi | 13.375,88 | 47.288,57 | 30.800,23 | 230,27 | 65,13 |
| 35 | Subvencije | 78.061,93 | 80.000,00 | 79.932,73 | 102,40 | 99,92 |
| 36 | Pomoći dane u inozemstvo i unutar općeg proračuna | 9.859,57 | 56.130,30 | 53.664,37 | 544,29 | 95,61 |
| 37 | Naknada građanima i kućanstvima | 699.539,33 | 646.281,87 | 503.115,09 | 71,92 | 77,85 |
| 38 | Ostali rashodi | 599.953,05 | 1.776.380,00 | 846.562,67 | 141,10 | 47,66 |
| 41 | Rashodi za nabavu neproizvedene imovine | 139.004,64 | 2.897.279,07 | 2.666.965,21 | 1.918,62 | 92,05 |
| 42 | Rashodi za nabavu proizvedene imovine | 3.662.260,48 | 6.141.543,52 | 2.646.222,95 | 72,26 | 43,09 |
| 45 | Rashodi za dodatna ulaganja | 626.231,61 | 617.000,00 | 504.946,95 | 80,63 | 81,84 |
|  **Ukupni rashodi** | **9.096.454,99** | **18.277.967,30** | **12.328.495,61** | **135,53** | **67,45** |

Ovo je zbirni pregled rashoda Općine Martijanec u 2021. godini kojima se dodaju podaci radi donošenja kvalitetnih zaključaka promatrani kroz ostvarenje rashoda promatranih u posebnom dijelu Proračuna gdje se oni prikazuju po programima i aktivnostima pojedinačno.

**Račun financiranja**

Tijekom 2021.godine ostvareni su primici od financijske imovine i zaduživanja u iznosu od 2.907.497,44 kn i odnose se na primitke ostvarene iz dugoročnog kredita u Hrvatskoj poštanskoj banci i beskamatnog zajma koji nam je odobren zbog nedostajućih sredstava na računu FINA-e za povrat poreza na dohodak i prireza na dohodak po godišnjoj prijavi za 2020. godinu. Izdaci u izvještajnom razdoblju nisu ostvareni.

**2. Posebni dio Proračuna**

Posebni dio Izvještaja o godišnjem izvršenju proračuna za 2021. godinu sadrži:

* izvršenje po organizacijskoj klasifikaciji,
* izvršenje po programskoj klasifikaciji

**Izvršenje po organizacijskoj klasifikaciji**

Izvještaj o izvršenju po organizacijskoj klasifikaciji daje pregled Godišnjeg izvještaja o izvršenju proračuna po razdjelima i glavama, a iz kojeg je vidljivo da su ukupni rashodi u iznosu od 12.328.495,61 kn izvršeni kroz dva (2) razdjela.

Razdjel 001 – Predstavnička, izvršna tijela i mjesna samouprava izvršio je rashode u iznosu od 537.302,25 kn što je 82,47 % tekućeg plana, a sastoji se od dvije (2) glave i to:

* glava 00101 – Predstavnička i izvršna tijela koja je izvršila rashode u iznosu od 523.698,75 i u odnosu na plan izvršena je sa 84,33%,
* glava 00102 – Mjesna samouprava koja je izvršila rashode u iznosu od 13.603,50 kn i u odnosu na plan izvršena je sa 44,60%.

Razdjel 002 – Jedinstveni upravni odjel izvršio je rashode u iznosu od 11.791.193,36 kn što je 66,89% tekućeg plana, a sastoji se od dvije (2) glave i to:

- glava 00201 Jedinstveni upravni odjel koja je izvršila rashode u iznosu od 10.029.924,84 kn i u odnosu na

 plan izvršena je sa 63,39%

- glava 00202 Dječji vrtić Vlakić Martijanec koja je izvršila rashode u iznosu od 1.761.268,52 kn što je 97,69%

 u odnosu na plan izvršena je 91,89%

**Izvršenje po programskoj klasifikaciji**

Izvještaj o izvršenju po programskoj klasifikaciji daje detaljan pregled izvršenja proračuna po razdjelima, glavama, programima, aktivnostima i projektima, s naglaskom na izvršenje po programima, aktivnostima i projektima i to po računima ekonomske klasifikacije na razini podskupine (plana) i podskupine i odjeljka (izvršenje) te indeks izvršenja u odnosu na plan na razini podskupine.

**RAZDJEL 001 PREDSTAVNIČKA, IZVRŠNA TIJELA I MJESNA SAMOUPRAVA**

**Glava 00101 Predstavnička i izvršna tijela**

PROGRAM 1000 Rad predstavničkih i izvršnih tijela

Rashodi funkcioniranja predstavničkih i izvršnih tijela izvršeni su u iznosu od 523.698,75 kn što čini 84,33% tekućeg plana. Tu spadaju naknade za rad predstavničkih i izvršnih tijela, povjerenstava koje iznose 261.134,64 kn koji su izvršeni sa 91,97% u odnosu na planirano, rashodi reprezentacije za proslavu Dana Općine u iznosu od 21.603,55 i izvršeni su sa 72,01%, ostale manifestacije i njihove pripreme koje iznose 13.213,03 kn i izvršene su sa 35,71%, tekuće donacije udrugama i političkim strankama u iznosu od 61.671,38 kn koje su izvršene sa 72,55%, članarine i norme u iznosu od 45.750,00 kn i izvršene su 100% u odnosu na planirano, te plaće i naknade izvršnom tijelu u iznosu od 120.326,12 koje su isto izvršene 100% u odnosu na plan.

**Glava 00102 Mjesna samouprava**

PROGRAM 1001 Djelatnost mjesne samouprave

Rashodi funkcioniranja mjesne samouprave izvršeni su u iznosu od 13.603,50 kn što čini 44,60% tekućeg plana. Rashode poslovanja mjesne samouprave čine materijalni rashodi te ostali rashodi. Materijalne rashode čine materijal i dijelovi za tekuće i investicijsko održavanje koji su ostvareni u iznosu od 1.568,44 kn i iznose 10,46% tekućeg plana, te naknade predsjednicima mjesnih odbora i domarima u iznosu od 12.035,06 kn i izvršene su sa 77,65%.

**RAZDJEL 002 JEDINSTVENI UPRAVNI ODJEL**

**Glava 00201 Jedinstveni upravni odjel** ostvarena je u iznosu od 10.029.924,84 kn i u odnosu na tekući plan iznosi izvršenje od 63,39%.

PROGRAM 1002 Redovna djelatnost JUO, tek. i invest. održ., dod. ulaganja u građ. objekte te nabava nef. imovine

Kroz aktivnosti JUO-a izvršeni su poslovi neophodni za normalno funkcioniranje Općine u obavljanju stručnih i administrativnih poslova u pripremi i organiziranju sjednica Općinskog vijeća, pripremi i objavi donesenih akata, odluka i zaključaka te poslove iz djelokruga radno-pravnih odnosa, poslove u svezi s tiskanjem, otpremom, arhiviranjem dokumentacije i akata, financijsko-računovodstveni poslovi te ostali poslovi vezani za funkcioniranje Općine. Za realizaciju navedenih poslova izvršeni su rashodi u iznosu od 2.576.910,04 kn i iznose 81,96% tekućeg plana.

Aktivnost Plaće i naknade zaposlenim službenicima ostvareni su u iznosu od 789.015,50kn i iznose 92,57% tekućeg plana.

Aktivnost Materijalni rashodi i ostale opće usluge ostvareni su u iznosu od 646.983,43 kn i iznose 73,44% tekućeg plana.

Aktivnost Usluge tekućeg i investicijskog održavanja građ. objekata, postrojenja, opreme i prijevozn. sredstava ostvareni su u iznosu od 161.516,08 kn i iznose 90,59 % tekućeg plana.

Kapitalni projekt Nabava nefinancijske imovine izvršen je u iznosu od 237.698,08 kn što čini 52,82% tekućeg plana.

Kapitalni projekt Rekonstrukcija vatrogasnog doma u Martijancu izvršen je u iznosu od 236.750,00 kn i iznosi 99,64% tekućeg plana.

Kapitalni projekt rekonstrukcija sanitarnog čvora i kuhinje Društvenog doma u Križovljanu izvršen je u iznosu od 493.446,95 kn, što čini 98,69% tekućeg plana.

Kapitalni projekt Projektiranje i rekonstrukcija zgrade stare škole u Hrastovljanu - izgradnja kulturnog centra izvršen je u iznosu od 11.500,00 kn ili 57,50% tekućeg plana.

PROGRAM 1003 Komunalno gospodarstvo

Ukupni program komunalnog gospodarstva izvršen je u iznosu od 2.706.103,11 kn što čini 39,91% tekućeg plana. Program obuhvaća:

* aktivnost Plaće i naknade namještenicima Vlastitog pogona u iznosu od 355.281,31 kn što čini 98,91% tekućeg plana,
* aktivnost Materijal i energija za potrebe komunalne službe u iznosu od 81.987,53 kn ili 82,33% tekućeg plana,
* aktivnost Usluge za potrebe komunalne službe u iznosu od 61.438,37 kn što čini 47,96 % tekućeg plana,
* aktivnost Tekuće održavanje objekata i uređaja komunalne infrastrukture, postrojenja i opreme i zaštita okoliša u iznosu od 401.510,42 kn što čini 70,87 % tekućeg plana,
* aktivnost Zbrinjavanje kućnih ljubimaca, napuštenih i ozlijeđenih životinja u iznosu od 10.869,70 kn ili 58,53% tekućeg plana,
* aktivnost Kupnja posuda za razvrstavanje otpada u iznosu od 53.664,37 kn i u odnosu na tekući plan je izvršen 95,61 %,
* aktivnost Financiranje odvoza otpada socijalno ugroženim skupinama stanovništva u iznosu od 1.011,18 kn ili 6,74 % tekućeg plana,
* aktivnost Sufinanciranje odvoza biorazgradivog otpada u iznosu od 79.932,73 kn što čini 99,92 % tekućeg plana,
* aktivnost Evidentiranje NC u iznosu od 137.405,00 kn i u odnosu na tekući plan je izvršena 57,36%,
* kapitalni projekt Izgradnja šumske prometnice - NC V. Vinogradski odvojak u iznosu od 44.250,00 kn ili 2,27 % tekućeg plana,
* kapitalni projekt Izgradnja i opremanje reciklažnog dvorišta za građevinski otpad Prelog u iznosu od 71.000,00 kn i izvršen je 100% u odnosu na tekući plan,
* kapitalni projekt Izgradnja spojne ceste ulice svetog Martina, Školske ulice i Cvjetne ulice u Martijancu u iznosu od 629.235,16 kn ili 100% tekućeg plana,
* kapitalni projekt Rekonstrukcija vinogradskih odvojaka u iznosu od 478.463,15 kn ili 95,69% tekućeg plana,
* kapitalni projekt Izgradnja parkirališta i pješačke staze u Martijancu u iznosu od 26.000,00 kn ili 100% tekućeg plana,
* kapitalni projekt Izrada tehničke dokumentacije za korištenje geotermalne energije u Slanju u iznosu od 150.000,00 kn što čini 100% tekućeg plana,
* tekući projekt Nabava opreme i uređaja za potrebe komunalne službe u iznosu od 48.125,00 kn ili 96,25 % tekućeg plana,
* tekući projekt Kapitalna pomoć za izgradnju vodoopskrbnog cjevovoda – II. i III. Vrbanovečki odvojak u iznosu od 60.600,00 kn ili 55,09% tekućeg plana.

PROGRAM 1004 Gospodarstvo

Program gospodarstva izvršen je u iznosu od 29.688,99 kn što čini 15,88% tekućeg plana, a odnosi se na komunalne usluge – deratizacija i dezinsekcija u iznosu od 24.388,99 kn i sufinanciranje dodatne izobrazbe za sigurnu upotrebu pesticida u iznosu od 5.300,00 kn.

PROGRAM 1005 Održavanje groblja

Program Održavanje groblja ostvaren je u iznosu od 142.064,79 kn, što čini 40,52% tekućeg plana, a odnose se na rashode za materijal i energiju u iznosu od 4.301,89 kn, rashode za usluge u iznosu od 135.992,14 kn i ostale nespomenute rashode u iznosu od 1.770,76 kn.

PROGRAM 1006 Vatrogastvo, zaštita i spašavanje

Program Vatrogastvo, zaštita i spašavanje, ostvaren je u iznosu od 212.000,00 kn, što čini 70,78% tekućeg plana. Aktivnost Vatrogastvo - Vatrogasna zajednica Općine Martijanec izvršena je u iznosu od 197.000,00 kn, a aktivnost Civilna zaštita i Hrvatska gorska služba spašavanja u iznosu od 15.000,00 kn.

PROGRAM 1007 Sport, kultura, religija

Program Sport, kultura, religija izvršen je u iznosu od 230.000,00 kn i u odnosu na tekući plan iznosi 35,41%, a obuhvaća aktivnost Financiranje redovne djelatnosti sporta u iznosu od 185.000,00 kn, aktivnost Financiranje redovne djelatnosti u kulturi u iznosu od 15.000,00 kn i aktivnost Financiranje redovne djelatnosti religije u iznosu od 30.000,00 kn.

PROGRAM 1008 Predškolski odgoj

Program predškolski odgoj izvršen je u iznosu od 1.203.838,13 kn ili 95,55 % tekućeg plana, a obuhvaća aktivnost Financiranje redovne djelatnosti predškolskog odgoja u iznosu od 287.480,00 kn i odnosi se na sufinanciranje dječjeg vrtića i donacije, kapitalni projekt Izgradnja dječjeg igrališta uz dječji vrtić, opremanje i hortikulturalno uređenje u iznosu od 891.358,13 kn i kapitalni projekt Izgradnja dječjeg vrtića u iznosu od 25.000,00 kn.

PROGRAM 1009 Osnovnoškolsko, srednjoškolsko i visoko obrazovanje

Program je ostvaren u iznosu od 2.650.143,07 kn ili 97,30 % tekućeg plana, a obuhvaća aktivnost Financiranje redovne djelatnosti OŠ Martijanec u iznosu od 12.000,00 kn, aktivnost Financiranje autobusnog prijevoza u iznosu od 54.464,00 kn, aktivnost Jednokratne novčane pomoći studentima u iznosu od 63.000,00 kn, aktivnost sufinanciranje produženog boravka u IŠ Martijanec i kapitalni projekt Rekonstrukcija i dogradnja zgrade Osnovne škole Martijanec u iznosu od 2.462.279,07 kn.

PROGRAM 1010 Razvoj civilnog društva

Program Razvoj civilnog izvršen je u iznosu od 40.063,50 kn, odnosno 93,17% tekućeg plana, a obuhvaća tekuće donacije udrugama.

PROGRAM 1011 Socijalna skrb i ostale novčane pomoći

Program Socijalna skrb i ostale novčane pomoći ostvarene su u iznosu od 195.818,37 kn što čini 70,95% tekućeg plana, a obuhvaća aktivnost Financiranje socijalne zaštite u iznosu od 102.366,37 kn ili 71,06% tekućeg plana (pomoć kućanstvima za troškove stanovanja i ogrjev, tekuće donacije humanitarnim organizacijama, jednokratne novčane pomoći i donacije u naravi), aktivnost Jednokratne novčane pomoći obiteljima novorođene djece u iznosu od 42.000,00 kn ili 58,54% tekućeg plana, aktivnost Jednokratne novčane božićne pomoći umirovljenicima u iznosu od 33.200,00 kn što čini 100% tekućeg plana, aktivnost Provođenje rekreativnih aktivnosti mještana 2. i 3. životne dobi u iznosu od 12.000,00 kn ili 100% tekućeg plana i aktivnost Prijevoz starijih i nemoćnih osoba u iznosu od 6.252,00 kn ili 41,68% tekućeg plana.

PROGRAM 1012 Javne potrebe iz područja primarne zdravstvene zaštite

Program je ostvaren u iznosu od 4.544,84 kn i čini 45,45% tekućeg plana,a obuhvaća aktivnost Sufinanciranje nabavke lijekova zaraženih virusom COVID-19.

PROGRAM 1014 Prostorno plansko uređenje

Program je ostvaren u iznosu od 38.750,00 kn što čini 38,75% tekućeg plana.

**Glava 00202 Dječji vrtić Vlakić Martijanec**

PROGRAM 1013 Redovna djelatnost ranog i predškolskog odgoja i obrazovanja

Aktivnost Odgojno i tehničko osoblje, jaslice i vrtić je ostvarena u iznosu od 1.761.268,52 i u odnosu na plan iznosi 97,69 % i odnosi se na:

* rashode za zaposlene u iznosu od 1.237.662,25 što čini 97,69% tekućeg plana, a obuhvaćaju plaće za redovan rad, doprinosi i ostali rashode,
* materijalne rashode u iznosu od 488.744,57 kn što čini 92,61% tekućeg plana, a obuhvaćaju naknade za prijevoz, stručno usavršavanje zaposlenika, uredski materijal i ostale materijalne rashode, materijal i sirovine, energiju, materijal i dijelove za tekuće i investicijsko održavanje, sitni inventar, službenu radnu i zaštitnu odjeću, usluge telefona, pošte i prijevoza, usluge tekućeg i investicijskog održavanja, komunalne usluge, zdravstvene i veterinarske usluge, intelektualne i osobne usluge, računalne usluge, premije osiguranja, pristojbe i naknade, rashode protokola,
* financijske rashode u iznosu od 4.911,32 kn ili 99,42% tekućeg plana, a obuhvaćaju bankarske usluge i usluge platnog prometa,
* rashodi za nabavu proizvedene dugotrajne imovine u iznosu od 29.950,38 kn što čini 93,05% tekućeg plana i obuhvaćaju rashode za nabavu računala i računalne opreme iznosu od 23.974,38 kn i opreme u iuznosu od 5.976,00 kn.

**3. Izvještaj o zaduživanju na domaćem i stranom tržištu kapitala**

Izvještaj o zaduživanju na domaćem i stranom tržištu kapitala prikazan je u članku 4. Godišnjeg izvještaja o izvršenju proračuna Općine Martijanec za 2021. godinu.

**4. Izvještaj o korištenju proračunske zalihe**

Izvještaj o korištenju proračunske zalihe prikazan je u članku 5. Godišnjeg izvještaja o izvršenju proračuna Općine Martijanec za 2021. godinu.

**5. Izvještaj o danim jamstvima i izdacima po danim jamstvima**

Izvještaj o danim jamstvima i izdacima po danim jamstvima prikazan je u članku 6. Godišnjeg izvještaja o izvršenju proračuna Općine Martijanec za 2021. godinu.

**6. Izvještaj ostvarenja prihoda i primitaka, rashoda i izdataka**

Obrazloženje ostvarenja prihoda i primitaka, rashoda i izdataka iznijeto je u točkama 1. i 2.